
Miongoni mwa hukumu za Funga (swaumu) 
Sehemu ya Kwanza: 
Maana ya Funga, na ulazima wa kufunga 
Ramadhani 
Jambo la kwanza: Maana ya Funga 
Kufunga  ni:  Ni  kumuabudu  Mwenyezi  Mungu 
Mtukufu  kwa  kujizuilia  na  vitu  vyote  vyenye 
kufunguza, kuanzia kuchomoza kwa alfajiri, hadi kutua 
kwa jua. 
Jambo la pili: Ulazima wa kufunga Mwezi mtukufu 
wa Ramadhani 
Kufunga mwezi mtukufu wa Ramadhani ni nguzo 
miongoni  mwa  nguzo  za  Uislamu,  nguzo  ambazo 
Uislamu wa mtu hauwezi kusimama imara bila ya hizo. 
Kufunga kulikuwa lazima kwa umma zote hata kama 
namna ya ufungaji na wakati wake ulitofautiana, kama 
alivyosema Mwenyezi Mungu Mtukufu: 

 "Enyi  mlioamini!  Mmeandikiwa  Saumu,  kama 
waliyoandikiwa  wale  waliokuwa  kabla  yenu  ili 

3 
mpate  kuchamungu."  (Al-Baqara:  183)  Maana  ya 
neno  (Kutiba)  ni imelazimishwa. 
Na  ushahidi  unaothibitisha  ulazima  wake  ni 
Qur'ani, Sunnah na kukubaliana kwa wanachuoni: 
Ama  ushahidi  katika  Qur'ani  ni  maneno  yake 
Mwenyezi Mungu Mtukufu: 

 "Enyi  mlioamini!  Mmeandikiwa  Saumu,  kama 
waliyoandikiwa  wale  waliokuwa  kabla  yenu  ili 
mpate kuchamungu. 
 (Mfunge)  siku  maalumu  za  kuhisabika."  (Al-
Baqara: 183-184) 
Ama  ushahidi  katika  Sunna,  ni  maneno  yake 
Mtume - rehema na amani za Mwenyezi Mungu ziwe 
juu  yake:  "Uislamu  umejengwa  juu  ya  mambo 
matano:  Kushuhudia  kuwa  hapana  mola  apasaye 
kuabudiwa kwa haki ila Mwenyezi Mungu na kwamba 
Muhammad  ni  Mtume  wa  Mwenyezi  Mungu, 
kusimamisha swala, kutoa zaka, kufunga Ramadhani 
na  kuhiji  katika  Nyumba  tukufu  ya  Mwenyezi 
Mungu."

1

 
Na ama ushahidi wa kukubaliana kwa wanazuoni, 
 

1

 Wamekubaliana Bukhari na Muslimu juu yake. Ameipokea Bukhari 
kwa namba 8 (1/11) na Muslimu kwa namba 16 (1/34). 

4 
kwa  hakika  wamekubaliana  Waislamu  wote  juu  ya 
ulazima wa kufunga Mwezi mtukufu wa Ramadhani, 
na  kwamba  mwenye kupinga ulazima wa  kuufunga, 
basi huyo ni kafiri. 
Sehemu ya pili: 
Ubora wa kufunga Mwezi mtukufu wa 
Ramadhani 
Mwezi huu mtukufu una sifa maalumu kubwa na 
ubora mbalimbali ambao unaoutofautisha mwezi huu 
na miezi mingine. Miongoni mwake ni: 
1.  Kuteremshwa  Qur'ani  tukufu  ndani  ya  mwezi 
huu, kama alivyosema Mwenyezi Mungu Mtukufu: 

 "Mwezi  wa  Ramadhani  ndio  ambao 
imeteremshwa humo Qur'ani ." (Al-Baqara: 185) 
2.  Hufunguliwa  ndani  ya  mwezi  huo  milango  ya 
Pepo;  na  hilo  ni  kwa  sababu  ya  wingi  wa  matendo 
mema yanayofanywa ndani yake. 
3. Hufungwa milango ya Moto katika mwezi huu; 
na hilo ni kutokana na uchache wa maovu. 
Na ushahidi wa hilo umekuja katika maneno yake 
Mtume wa Mwenyezi Mungu - rehema na amani za 
Mwenyezi Mungu ziwe juu yake: "Unapokuja Mwezi 
wa  Ramadhani,  inafunguliwa  milango  ya  Pepo,  na 

5 
inafungwa  milango  ya  Moto,  na  mashetani 
wanafungwa minyororo."

1

 
4. Na miongoni mwa ushahidi wa fadhila zake, ni 
maneno ya Mtume - rehema na amani za Mwenyezi 
Mungu  ziwe  juu  yake:  "Hakuna  tendo  lolote  jema 
atakalolifanya  mwanadamu    isipokuwa  ataandikiwa 
mema  kumi  hadi  mizidisho  mia  saba.  Amesema 
Mwenyezi Mungu: 'Isipokuwa funga (suamu). Hakika 
hiyo ni yangu, na mimi ndiye nitakayeilipa. Mfungaji 
anaacha matamanio yake na chakula chake kwa ajili 
yangu. Funga ni kinga, na mwenye kufunga ana furaha 
mbili:  Furaha  wakati  anapofungua  na  furaha  pindi 
atakapokutana na Mola wake Mlezi. Na hakika harufu 
itokayo kwenye kinywa cha mwenye kufunga ni nzuri 
zaidi kwa Mwenyezi Mungu kuliko harufu ya miski."

2

 
Hivyo  basi,  mizidisho  ya  fadhila  za  kufunga  haiishii 
kwenye idadi maalumu. 
5. Kwamba kufanya kwa ajili ya Mwenyezi Mungu 
tu  katika  kufunga  kunakuwa  zaidi  kuliko  ibada 
nyingine,  kwa  maneno  yake  Mtume  -  rehema  na 
amani  za  Mwenyezi  Mungu  ziwe  juu  yake: 
"Amewacha  matamanio  yake,  chakula  chake  na 
 

1

 Wamekubaliana Bukhari na Muslimu juu yake. Ameipokea Bukhari 
kwa  namba  1898  (3/25)  na  akaipokea  Muslimu  kwa  namba  1079 
(2/758). 

2

 Ameipokea An-Nasaai katika kitabu kiitwacho Al-Kubra kwa namba 
(2536) (3/131). 

6 
vinywaji vyake kwa ajili yangu."

1

 
6.  Kwamba  Mwenyezi  Mungu  ameweka  mlango 
maalumu uitwao Rayyan miongoni mwa milango ya 
Peponi kwa ajili ya wenye kufunga. Hawataingia humo 
wasiokuwa wao. 
7.  Kwamba  mwenye  kufunga,  dua  yake  ni  yenye 
kukubaliwa, kwa ushahidi wa maneno yake Mtume - 
rehema na amani za Mwenyezi Mungu ziwe juu yake: 
"Mwenye kufunga wakati anapofungua ana maombi 
yasiyokataliwa."

2

 
8.  Maneno  yake  Mtume  -  rehema  na  amani  za 
Mwenyezi  Mungu  ziwe  juu  yake:  "Yeyote 
atakayefunga Mwezi mtukufu wa Ramadhani, hali ya 
kumuamini  Mwenyezi  Mungu  na  kutarajia  malipo 
kutoka  kwake,  atasamehewa  madhambi  yake 
yaliyotangulia."

3

 
Hivyo  basi,  inampasa  Muislamu  kuufunga  kwa 
imani  na  kutarajia  thawabu  ili  apate  malipo  na 
msamaha wa dhambi. 
 
 
 

1

  Tazama upokeaji uliopita. 

2

 Ameipokea ibnu Maajah kwa namba 1753 (1/775). 

3

 Wamekubaliana Imamu Bukhari na Muslim juu yake. Imamu Bukhari 
ameipokea kwa namba 38 (1/16) na Imamu Muslimu kwa namba 760 
(1/523). 

Sehemu ya tatu: 
Kinachothibitisha kuingia kwa Mwezi wa 
Ramadhani 
Kunathibitika  kuingia  Mwezi  wa  Ramadhani  kwa 
moja kati ya mambo mawili: 
1.  Kwa  kuonekana  kwa  mwezi  mwandamo;  kwa 
ushahidi wa maneno yake Mtume - rehema na amani 
za  Mwenyezi  Mungu  ziwe  juu  yake:  "Mtakapouona 
mwezi  mwandamo,  basi  fungeni. Na  mkiuona  tena, 
basi  funguweni.  Lakini  ikiwa  utafichikana  msiuone, 
basi  ukadirieni."

1

  Na  kwa  maneno  yake  vilevile: 
"Msifunge  mpaka  muuone  mwezi  mwandamo.  Na 
msifunguwe mpaka muuone."

2

 
2.  Ikiwa  hawakuona  mwezi  mwandamo, 
watakamilisha idadi ya siku za mwezi wa Shaabani siku 
thelathini;  kwa  maneno  yake  Mtume  -  rehema  na 
amani  za  Mwenyezi  Mungu  ziwe  juu  yake:  "Mwezi 
unakuwa  ni  usiku  ishirini  na  tisa,  hivyo  msifunge 
mpaka  muuone  mwezi  mwandamo.  Na  ikiwa 
utafichikana  kwenu,  basi  kamilisheni  idadi  ya  siku 
 

1

 Ameipokea Imamu Ahmad katika Musnad kwa namba 6323 (10/402), 
na An-Nasaai katika Al-Kubra  kwa namba 2446 (3/102). 

2

 Wamekubaliana Bukhari na Muslimu juu yake. Ameipokea Bukhari 
kwa  namba  1906  (3/27)  na  akaipokea  Muslimu  kwa  namba  1080 
(2/759). 

thelathini."

1

 
Sehemu ya Nne: 
Nia katika kufunga: 
Nia  ni  sharti  la  kukubaliwa  matendo  yote,  na  ni 
lazima anuie kufunga Ramadhani kuanzia usiku; kwa 
maneno yake Mtume - rehema na amani za Mwenyezi 
Mungu ziwe juu yake: "Yeyote atakayelala bila kunuia 
kufunga kabla ya kufika Al-fajiri, basi mtu huyo hana 
funga."

2

 
Amesema  Sheikhul-Islaam  ibnu  Taimiyat  - 
Mwenyezi  Mungu  amrehemu-  "Kila  atakayetambua 
kwamba kesho ni Ramadhani, na anakusudia kufunga 
siku hiyo, basi hakika anakuwa mtu huyo  amekwisha 
nuia  kuifunga,  ni  sawasawa  awe  ametamka  nia  au 
hakutamka.  Hivi  ndivyo  wanavyofanya  Waislamu 
wote, wote wananuia hivi kufunga."

3

 
Sehemu ya Tano: 
Ni wajibu kwa nani kufunga? 
Kufunga ni wajibu kwa kila Muislamu aliyebalehe, 
mwenye akili timamu. 
 

1

 Wamekubaliana Bukhari na Muslimu juu ya usahihi wake. Ameipokea 
Bukhari kwa namba 1907 (3/27) na akaipokea Muslimu kwa namba 
1051 (2/762). 

2

 Ameipokea An-Nasaai katika kitabu kiitwacho Al-Kubra (2652)(3/170) 

3

 Al-Fataawaa Al-Kubra (2/469). 

Ikiwa atakuwa na siha njema na ni mkazi, basi ni 
wajibu juu yake kufunga. Na ikiwa ni mgonjwa, basi ni 
wajibu juu yake kulipa siku alizokosa. 
Na akiwa ni mwenye afya njema na ni msafiri, basi 
amepewa  hiyari  ya  kuchaguwa  kati  ya  kufunga  au 
kuwacha kufunga, na kuwacha kufunga ndiyo bora. 
Na kufunga si wajibu kwa kafiri, na wala funga yake 
haiwi  sahihi.  Ikiwa  atatubia  katikati  ya  Mwezi  wa 
Ramadhani,  basi  atafunga  siku  zilizobakia,  na  wala 
haimlazimu    kulipa  siku  zilizompita  akiwa  katika 
ukafiri. 
Kufunga  sio  wajibu  kwa  mtoto  mdogo  pia.  Hata 
hivyo,    inakubalika  funga  ya  mtoto  anayeweza 
kung'amua  mambo,  lakini    kwake  yeye  inakuwa  ni 
funga ya sunna. 
Kupia sio wajibu kwa mwenda wazimu pia, na ikiwa 
atafunga  akiwa  katika  hali  ya  uwendawazimu,  basi 
funga  yake  haikubaliki;  kwa  sababu  ya  kukosekana 
nia. 
Sehemu ya Sita: 
Ni nani anayeruhusiwa kuwacha kufunga? 
Anaruhusiwa  kuwacha  kufunga  katika  Mwezi  wa 
Ramadhani: 
(1)  Mgonjwa  ambaye  funga  kwake  inakuwa  ni 
ngumu, basi imependekezwa asifunge. 

(2) Msafiri ambaye Mwezi umemwandamia akiwa 
yupo safarini au ameanzisha safari ndani ya Mwezi wa 
Ramadhani, na ikawa safari yenyewe inafika masafa 
ya kilomita themanini na zaidi. 
(3) Ni haramu kwa mwenye hedhi na nifasi kufunga 
wakati  wanapokuwa  kwenye  hedhi  na  nifasi;  kwa 
ushahidi  wa  maneno  ya  Aisha  -  radhi  za  Mwenyezi 
Mungu ziwe juu yake: "Tulikuwa tukipatwa na hedhi  
na nifasi, basi tukawa tunaamrishwa kulipa funga na 
wala hatuamrishwi kulipa swala."

1

 
4.  Mwenye  kuuguwa  maradhi  ya  kudumu 
yasiyotarajiwa  kupona  na  yanamfanya  ashindwe 
kufunga moja kwa moja, mgonjwa huyu atafunguwa 
na atalisha masikini  kwa kila siku aliyofunguwa kiasi 
cha nusu kibaba ya chakula aina ya ngano au chakula 
kingine,  na  wala  haitamlazimu  kuzilipa  siku 
alizozifunguwa. 
5.  Mzee  mkongwe  ambaye  hawezi  kufunga 
atafunguwa  na  atalisha  masikini  kwa  kila  siku 
aliyoifunguwa,  na  wala  haitamlazimu  kuzilipa  siku 
alizozifunguwa. 
6.  Mama  mjamzito  na  mwanamke  mwenye 
kunyonyesha  ikiwa  wataogopea  nafsi  zao  au 
wakaogopea  watoto  wao  kudhurika  kutokana  na 
kufunga,  basi  watafungua  na  watalipa.  Na  ikiwa 
 

1

 Ameipokea Imamu Muslimu katika sahihi yake kwa namba 335 (1/265) 

kufungua  kwao ni  kwa sababu ya  kuogopea  watoto 
wao  tu,  basi  watalipa  siku  walizozifunguwa  na 
watawalisha masikini kwa kila siku waliyoifunguwa. 
Sehemu ya Saba: 
Mambo yenye kuharibu Funga: 
(1) Kujamiiana 
Mtu  atakapofanya  tendo  la  ndoa  mchana  wa 
Ramadhani,  basi  funga  yake  itakuwa  imebatilika,na 
anawajibika kujizuia kwa muda uliobakia. Na ni wajibu 
juu  yake  kutubia  na  kutaka  msamaha,  na  hii  siku 
aliyofanya tendo la ndoa atailipa, na atatowa kafara. 
Na kafara yenyewe ni kumwacha huru mtumwa, ikiwa 
hatompata mtumwa atafunga miezi miwili mfululizo. 
Ikiwa hawezi kufunga miezi miwili mfululizo, atalisha 
masikini sitini, kila maskini atamlisha nusu ya kibaba 
cha chakula aina ya ngano au aina nyingine ya chakula 
kiliwacho katika mji huo. 
(2) Kutokwa na  manii, kwa sababu ya kubusu  au 
kupapasa  au  kujitoa  manii  au  kuendelea  kutazama 
vyenye kusababisha matamanio 
Basi ikiwa mfungaji atatokwa na manii ka sababu 
moja miongoni mwa hizi sababu, funga yake itakuwa 
imeharibika, na atalazimika kujizuia, na atailipa hii siku 
na hatowajibika kutoa kafara, lakini ni wajibu juu yake 
kutubia  na  kujuta  pamoja  na  kutaka  msamaha  na 

kujiweka  mbali  na  haya  mambo  ya  kuamsha 
matamanio; kwa sababu yupo kwenye ibada tukufu. 
(3) Kula na kunywa kwa kukusudia 
(4) Kutoa damu kwa mfungaji kwa njia ya kupiga 
chuku (hijama) au kutoa damu chafu au kutoa damu 
kwa kutoa msaada 
Na  msingi  wa  haya  ni  maneno  yake  Mtume  - 
rehema na amani za Mwenyezi Mungu ziwe juu yake 
- kuhusu kupiga chuku (hijama): "Amefungua saumu 
mwenye kupiga chuku (hijama) na mwenye kupigwa 
chuku."

1

 
Amesema  Sheikhul-Islaam  Ibnu  Taimiyat, 
Mwenyezi  Mungu  amrehemu:  "Na  kauli  ya  kuwa 
kupiga chuku (hijama) inafunguza saumu, ni msimamo 
wa  wataalamu  wengi  wa  hadithi;  kama  vile  Imamu 
Ahmad  ibnu  Hanbal,  Is-haqa  Ibnu  Rahawaihy,  Ibnu 
Khuzaimat, Ibnu Mundhir na wengineo."

2

 
Ama  kutokwa  na  damu  pasina  kukusudia  kwa 
mfungaji  kama  vile  kutokwa  na  damu  za  puani  na 
damu  zitokanazo  kwenye  jeraha,  kung'oa  jino  na 
mfano  wa  hayo,  basi  kwa  hakika  haya  hayaiathiri 
funga. 
 

1

 Ameipokea Imamu Bukhari kwa namba 1937 (3/33), na Imamu Ahmad 
akaipokea kwenye Musnadi wake kwa namba 26217 (43/278). 

2

 Tazama: Majmu'ul-Fataawa, uk. (25/252). 

(5) Kujitapisha 
Huku  ni  kukitoa  kimakusudi  chakula  au  kinywaji 
kilichopo  tumboni  kupitia  mdomoni.  Ama  ikiwa 
matapishi  yatamshinda  na  yakamtoka  bila  kutaka 
kwake, basi kutapika huko hakuiathiri funga yake; kwa 
maneno ya Mtume - rehema na amani za Mwenyezi 
Mungu  ziwe  juu  yake:  "Yule  ambaye  yatamshinda 
matapishi, basi hawajibiki kulipa. Na atakayejitapisha, 
basi  naalipe  siku  hiyo."

1

  Na  maana  ya  neno 
(Dhara'ahu)  katika  hadithi  hii  ni  hali  ya  matapishi 
kumshinda mtu na kutoka bila hiari yake. 
Sehemu ya Nane: 
Mambo yanayopendekezwa katika funga 
(1) Kula daku; kwa ushahidi wa hadithi ya Anas Ibnu 
Maalik  -  radhi  za  Mwenyezi  mungu  ziwe  juu  yake  - 
amesema:  Amesema  Mtume,  rehema  na  amani  za 
Mwenyezi Mungu ziwe juu yake: "Kuleni daku, kwani 
hakika kuna baraka katika chakula cha daku."

2

 
(2)  Kuchelewesha  kula  daku;  ikiwa  hakuogopei 
kuchomoza kwa alfajiri. 
 

1

 Ameipokea Imamu Ahmad katika Musnadi wake kwa namba 10463 
(16/283),  na  Tirmidhiy  ameipokea  katika  kitabu  kiitwacho  Al-
Jaami'ul-Kabiir kwa namba 720 (2/91). 

2

 Wamekubaliana Bukhari na Muslimu juu ya usahihi wake. Ameipokea 
Bukhari kwa namba 1923 (3/29), na akaipokea Muslimu kwa namba 
1095 (2/770). 

(3)  Kufanya  haraka  kufungua  ikiwa  itathibitika 
kuzama kwa jua. Amesema Mtume, rehema na amani 
za  Mwenyezi  Mungu  ziwe  juu  yake:  "Hautowacha 
umma  wangu  kuwa  kwenye  heri  ikiwa 
watachelewesha kula daku na kuharakisha kufungua 
saumu."

1

 
(4)  Inapendekezwa  aanze  kufungua  kwa  tende 
mbichi. Na ikiwa hatopata, basi na afungue kwa tende 
kavu. Na ikiwa hatopata, basi na afungue kwa maji; 
kwa ushahidi wa maneno ya Anas - radhi za Mwenyezi 
Mungu ziwe juu yake: Alikuwa Mtume - rehema na 
amani za Mwenyezi Mungu ziwe juu yake - akifungua 
kwa  tende  mbichi  kabla  ya  kuswali.  Ikiwa 
hangefungua kwa tende mbichi, basi angefungua kwa 
tende  kavu.  Na  ikiwa  siyo  tende  kavu,  basi 
angekunywa funda za maji."

2

 
(5) Inapendekezwa  kwa mwenye kufunga  aombe 
dua  aipendayo  wakati  wa  kufungua.  Amesema 
Mtume - rehema na amani za Mwenyezi Mungu ziwe 
juu yake: "Hakika mfungaji wakati wa kufungua kwake 
ana maombi yasiyokataliwa."

3

 
(6) Kuzidisha ibada za aina mbalimbali, kama vile 
kusoma  Qur'ani  na  kumtaja  Mwenyezi  Mungu,  na 
 

1

 Ameipokea Imamu Ahmad katika Musnadi yake kwa namba 12507 
(35/399). 

2

 Ameipokea Abu Daudi kwa namba 2356 (2/306). 

3

 Ameipokea ibnu Maajah kwa namba 1753 (1/775). 

kisimamo cha usiku, na swala ya Tarawehe, na kuswali 
swala za sunna zenye mpangilio maalumu, na kutoa 
sadaka, na kutoa katika njia za kheri; kwani kwa hakika 
mema hufuta maovu. 
Sehemu ya Tisa: 
Tanabahisho: 
• Inampasa mfungaji ajiepushe na kusema uongo, 
kusengenya  na  kutukana.  Na  ikiwa  yeyote 
atamtukana  au kumtolea maneno  machafu, basi  na 
aseme, "Hakika mimi nimefunga." 
Amesema Mtume, rehema na amani za Mwenyezi 
Mungu ziwe juu yake: "Funga ni ngao. Basi na asifanye 
mfungaji uchafu wala ujinga. Na ikiwa mtu atampiga 
au  atamtukana,  basi  na  aseme  mara  mbili:  "Hakika 
mimi nimefunga."

1

 
• Miongoni mwa mambo anayokatazwa mwenye 
kufunga  ni  kuyapandisha  maji  sana  wakati  wa 
kusukutua au wakati wa kuyapandisha puani. Haya ni 
kwa sababu inahofiwa kwamba huenda maji yakaingia 
ndani ya mwili wake. 
Alisema  Mtume,  rehema  na  amani  za  Mwenyezi 
Mungu ziwe juu yake: "Na fikisha sana maji wakati wa 
kuyapandisha  puani  isipokuwa  utakapokua 
 

1

 Ameipokea Imamu Bukhari kwa namaba 1894 (3/24). 

umefunga."

1

 
• Kupiga mswaki hakuharibu funga. Bali ni sunna na 
inapendekezwa kwa mwenye kufunga na asiyefunga 
kupiga mswaki mwanzo wa mchana na mwisho wake, 
kwa mujibu wa kauli iliyo sahihi. 
Sehemu ya Kumi: 
Kulipa funga ya Ramadhani 
Atakayefungua  katika  mwezi  wa  Ramadhani  kwa 
sababu  inayoruhusika  kama  vile  kupata  udhuru  za 
kisheria  ambazo  zinamruhusu  kufungua,  au  kwa 
sababu  iliyo  haramu  kama  vile  mwenye  kuharibu 
funga  yake  kwa  kufanya  tendo  la  ndoa  au  kitendo 
chochote  kingine, basi  inamlazimu kuilipa siku hiyo; 
kwa  ushahidi  wa  maneno  yake  Mwenyezi  Mungu 
Mtukufu: 
﴿...























... ﴾ 
 "Basi atimize hisabu katika siku nyenginezo." (Al-
Baqara: 183) Na inapendekezwa kwa mwenye deni la 
funga  kufanya  haraka  kulilipa,  ili  kujiweka  mbali  na 
deni lake. Na inapendekezwa ulipaji huo uwe ni wa 
kufuatanisha; kwa sababu kulipa deni kunachukuliwa 
kama kutekeleza. Hata hivyo, mwenye deni la funga 
anaruhusiwa kuchelewesha kulilipa kwa sababu muda 
 

1

 Ameipokea Abu Daudi kwa namba 2366 (2/308), na Tirmidhiy katika 
Al-Jaami'ul-Kabiir kwa namba 788 (2/147). 

wa kufanya hivyo ni mpana. 
Vile vile anaruhusiwa kuzilipa tofauti tofauti, lakini  
ikiwa mwezi wa Shaaban haukubakia isipokuwa kiasi 
ambacho  kitamtosheleza  kulipa  deni  lake,  basi 
atafunga mfululizo; kutokana na ufinyu wa muda, na 
hairuhusiki    kulichelewesha  hilo  mpaka  baada  ya 
Ramadhani nyingine pasina udhuru. 
•  Na  yeyote  atakayechelewesha  kulipa  mpaka 
ikafika Ramadhani nyingine, mtu huyo ana hali za aina 
mbili: 
Awe  amechelewesha  kwa  udhuru  wa  kisheria, 
mfano  aendelee  kuugua  mpaka  akafikiwa  na 
Ramadhani  nyingine,  basi  mtu  huyu  analazimika 
kulipa tu. 
Awe  amechelewesha  bila  kuwa  na  udhuru,  basi 
huyu inamlazimu kulipa na kulisha masikini kwa kila 
siku  alizowacha  kufunga,  nusu  kibaba  ya  chakula 
kinacholiwa katika mji huo. 
•  Funga za  Sunna kwa mwenye deni la  funga  ya 
faradhi.  Mwenye  kudaiwa  deni  la  funga  ya 
Ramadhani,  ni  bora  kufanya  haraka  kulipa  kabla  ya 
kufunga funga za sunna, lakini ikiwa funga za sunna 
muda  wake  ni  mfinyu  kama  vile  kufunga  funga  ya 
Arafa,    na  Ashuura,  basi  atazifunga  kabla  ya  kulipa 
deni la Ramadhani; kwa sababu deni wakati wake ni 
mpana.  Ama  funga  ya  Ashura  na  Arafa,  hizo  muda 

wake ni mfinyu. Lakini asifunge siku sita za mwezi wa 
Shawwali isipokuwa baada ya kulipa deni la funga ya 
Ramadhani. 
Haya ndiyo tuliyoweza kuyakusanya, na rehema na 
amani nyingi za Mwenyezi Mungu ziwe juu ya Mtume 
wetu  Muhammad  na  jamaa  zake  na  Maswahaba 
wake. 
 
***

